نایجریاده طبیعی آفت فلاکتلری سلبی تاثیر قالدیرماقده
اون میلیونلب کیشی سیل فلاکتی خطری آستیده
غربی افریقا اولکه لریدن نایجریاده 53 میلیون کیشی سیل فلاکتی خطری آستیده.
ابونی عالی بیلیم یورتی نینگ اقلیم اوزگریشی و ترقیات مرکزی باشقرووی و اطرافنی سقلش متخصصی چووومریجه اوکرکه نایجریاده 53 میلیون کیشی نینگ سیل فلاکتی خطری آستیده ایکن لیگی بوییچه آگاهلنتیردی.
اوکرکه اولکه ده تخمیناً 27 الی 53 میلیون کیشی نینگ دینگیز سووی سویه سی نینگ 0،5 فایز کوپه ییشی قره ب قیته دن جایلشتیریلیشی کیره ک لیگینی بیلدیردی.
اقلیم اوزگریشی طفیلی یوز بیرگن آفتلرده ییللیک 100 میلیارد دالر تلفاتی یوزه گه چیققن لیگینی قید ایتگن اوکرکه اولکه ده اقلیم اوزگریشی نینگ تاثیرینی کمه یتیریش اوچون چاره – تدبیر آلینمه گن تقدیرده 2050 ییلی گچه اولکه گه 460 میلیارد دالر تلفاتی یوز بیریشی ممکن لیگیدن خبر بیردی.
اولکه نینگ یوبه شهریده اوتگن آی یامغیر طفیلی یوز بیرگن سیللرده 4 کیشی حیاتینی یوقاتر ایکن 12 ته مسکونی منطقه سوو آستیگه قالیب کیتگندی.
prs_Arab pes_Arab prs_Arab azb_Arab azb_Arab azb_Arab azb_Arab